№ 7 ҚАУЛЫ
Аршалы аудандық мәслихатының әлеуметтік мәселелер, заңдылық, экология және табиғат пайдалану жөніндегі тұрақты комиссиясы

 
Аршалы кенті                                                                2026 жылғы 25 қыркүйек
 
 
Аршалы ауданында
Қазақстан Республикасының
2022-2026 жылдарға арналған
сыбайлас жемқорлыққа қарсы саясат 
тұжырымдамасының негізгі басым
бағыттарын іске асыру туралы
 
«Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасы Заңының 14, 15-баптарына сәйкес әлеуметтік мәселелер, заңдылық, экология және табиғат пайдалану жөніндегі тұрақты комиссиясы ҚАУЛЫ ЕТЕДІ:
1. «Аршалы ауданы әкімінің аппараты» ММ заң қызметінің басшысы А.С. Акылбекованың «Аршалы ауданында Қазақстан Республикасының 2022-2026 жылдарға арналған сыбайлас жемқорлыққа қарсы саясат тұжырымдамасының негізгі басым бағыттарын іске асыру туралы»  ақпаратты назарға алсын.
2. «Аршалы ауданы әкімінің аппараты»  ММ ұсынылсын.
- мемлекеттік қызметшілер арасында сыбайлас жемқорлыққа қарсы заңнаманы, белгіленген шектеулер мен талаптарды сақтау мәселелері бойынша тұрақты құқықтық және сыбайлас жемқорлыққа қарсы түсіндіру жұмыстарын жүргізу;
- сыбайлас жемқорлық құқық бұзушылықтардың алдын алу және мемлекеттік қызметшілерге қойылатын этикалық талаптарды сақтау мәселелерінде мемлекеттік органдар қызметінің тиімділігін арттыруға бағытталған шараларды іске асыруды жалғастыру;
- мемлекеттік қызметтер көрсету, Жеке және заңды тұлғалардың өтініштерін қарау кезінде заңнама талаптарының сақталуын бақылауды күшейту, сондай-ақ халық үшін тиісті ақпараттың ашықтығы мен қолжетімділігін қамтамасыз ету.
3. Осы қаулының орындалуын бақылау әлеуметтік мәселелер, заңдылық, экология және табиғат пайдалану жөніндегі тұрақты комиссияға жүктелсін.


Комиссия төрайымы                                                                             А. Анюхина


